Gólyalábon járás

játékszabályok

2002. évi változat
A szabályokban változtatást tehetnek a Város Napját szervezők, de arról időben kötelesek tájékoztatni a bandagazdákat. 

A nevezés akkor válik elfogadottá, ha a Via Kanizsa vezetőjétől kapott írásos igazolást átadja a bandagazda Czupi Gyula játékmesternek.

Az igazolás mintája

Igazolás

Igazolom, hogy a (csapat neve, vagy azonosító körülírása és a bandagazda neve):

olyan 1 millió Ft-os célt határozott meg (néhány szavas leírása a célnak):

melynek megvalósítását a Via Kanizsa Kht. vállalja, amennyiben megnyerik a 2002. évi Város Napján megrendezésre kerülő GÓLYALÁBAN JÁRÓ versenyt. A győzelemről szóló igazolást Czupi Gyula játékmester állíthatja ki.

Dátum:

Gáspár András
    igazgató

A gólyalábról
Magasság: 30-60 cm talpmagasság a földtől.
A tartó rúd magassága szabadon választott.
A gólyaláb anyaga szabadon választott.
A gólyalábról minden csapat maga gondoskodik, a részvételi díj fejében a szervezők 5 pár gólyalábat átadnak a csapatnak. Kérésre további gólyalábakat is biztosítunk a már részvételi jogot szerzet csapatnak, ezeket a gólyalábakat azonban használható állapotban vissza kell adni a szervezőknek a verseny után.

Létszám: 50 fő, az összes életkor 1000 év (azaz résztvevők átlagosan 20 évesek). A bandagazda a nevezési névsort magával hozza a 2002. április 27-i versenyre, minden név mellett feljegyezi a résztvevő életkorát. Az életkor ellenőrzésének lehetőségét biztosítani kell egy olyan képes igazolvánnyal, mely tartalmazza a résztvevő születési évét, ezt mindenki hozza magával. A nevezési névsoron kerülnek rögzítésre a játékban használt sorszámok. 
Ha a bandagazdának tett ígéret ellenére nem érkezik meg minden játékos, akkor maximum 5 fővel kisebb létszámmal is indulni lehet, de akkor a hiányzók helyét a játékmester által kiválasztottak töltik be úgy, hogy a távot kétszer teljesítik (a sorszám alapján "vakon történik" a választás).

A 2002. évi verseny egy a Deák térről az Erzsébet térre történő közös vonulással kezdődik, kb. 15 órakor.

Minta:
Nevezési névsor
Bandagazda neve:
A csapat neve (azonosító körülírása):

Sorszám 
(csak a versenyen, a sorszám kiosztásakor kerül kitöltésre)	A résztvevő neve	A résztvevő életkora 
= 2002 – születési év	

			

A csapatok azonosító jelei: jellemző színű anyagon számok 50-ig, az öltözékre erősítve. A nevezési névsoron rögzítik a sorszám kiosztását, a játékmester gondoskodik a sorszámokról.
A játéktér és a játék menete, a játék szabályai: az Erzsébet tér kijelölt területén zajlik a játék. A csapatok a kijelölt küzdőtér egyik oldalán sorakoznak föl. A rajt helyét megjelöljük, innel indul minden játékos, a pálya része még a HATÁRVONAL, a HOMOKOZOTT SÁV a vége pedig a CÉL.
DÉL
  cél	                         határvonal		
	homok			rajt	

					

A játék azt jelenti, hogy gólyalábon járva a csapat minden tagja a rajtkockától a célig folyamatosan végigjárja a pályát.
Az indulás sorrendje: rajtjelre indul az első játékos, amikor a célba ér és a célbíró jelzi a teljesítést a rajtbírónak, akkor indítja a rajtbíró a következő játékost.
Ha a játékos lelép a a gólyalábról a határvonalig tartó területen, akkor a rajtvonalra visszagyalogol és újra elindul.
Ha a határvonal után és a cél előtt lép le a játékos a gólyalábról, akkor a határvonalig kell visszagyalogolnia és innen újra kezdi a feladat teljesítését.
A játék feladása: ha egy játékos - legalább öt megkezdett teljesítési kísérlet után - feladhatja a feladat teljesítését, akkor a célba gyalogol ezt közli a célbíróval és célbíró jelzi, a rajtbírónak, hogy indítható a következő versenyző. A versenyt feladó játékost felkéri egyik társát, aki a feladatot már teljesítette, hogy teljesítse helyette is a távot. A helyettesítő a teljesítést feladó azonosító sorszámát átveszi és a rajtnál sorakozók közé áll, hogy teljesíthesse a távot.
Az a csapat a győztes, amelyiknek elsőként teljesíti minden tagja a feladatot.

A lebonyolításról:
A csapatok számától függően elődöntőket is szervezhet a rendezőség.

A bírók:
1. Rajtbíró. 
Az indításért felel. Az első játékost indítja, a következőket pedig akkor indítja, amikor a célbíró jelzést ad. Regisztrálja az indított játékosok sorszámát.

2. Célbíró. 
Egy játékos akkor teljesítette a feladatot, amikor sorszámát teljesítettként regisztrálta a célbíró. A teljesítő a sorszámát átadja a bírónak. 
A játékot feladó versenyző számát nem regisztrálja a teljesítettek között a célbíró, ő a feladás jelét kapja, majd a felkért helyettesítő teljesítése után regisztrálja a bíró a teljesítést. 
A rajtkockától a célig terjedő szakaszon számolja a lelépés miatti újrakezdéseket, 5 újrakezdés után engedélyezi a játékos számára a feladást és egy másik, a távot már teljesítő játékos felkérését a teljesítésre.